РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број 06-2/168-15

22. април 2015. године

Б е о г р а д

З А П И С Н И К

ТРИДЕСЕТПРЕ СЕДНИЦЕ ОДБОРА ЗА ЕВРОПСКЕ ИНТЕГРАЦИЈЕ

НАРОДНЕ СКУПШТИНЕ РЕПУБЛИКЕ СРБИЈЕ

УТОРАК, 21. АПРИЛ 2015. ГОДИНЕ

Седница је почела у 9.30 часова.

 Седницом је председавао Ласло Варга, заменик председника Одбора. Седници су присуствовали чланови Oдбора: Нинослав Гирић, Весна Марковић,Катарина Шушњар, Ирена Алексић, Александра Томић, Бранко Ружић, Драган Шормаз, Гордана Чомић и Душица Стојковић и заменици чланова Вера Пауновић и Мирјана Андрић. Седници нису присуствовали чланови Одбора Александар Сенић, Љубиша Стојмировић, Иван Бауер, Наташа Вучковић и Бојан Костреш.

 Седници је присуствовала и Мирјана Трифуновић, из Министарства грађевинарства, саобраћаја и инфраструктуре.

На предлог председника Одбора једногласно је усвојен следећи

**Д н е в н и р е д**

1. Предлог закона о жичарама за транспорт лица, који је поднела Влада (број 346-554/15 од 9. марта 2015. године),
2. Предлог закона о уговорима о превозу у железничком саобраћају, који је поднела Влада (број 340-520/15 од 4. марта 2015. године),

**Тачка 1.**

Председавајући је отворио прву тачку Дневног реда - Предлог закона о жичарама за транспорт лица и дао реч представанику предлагача М. Трифуновић која је навела да овај Предлог закона на свеобухватан начин уређује област жичара у Републици Србији. Законом о железници који је донет 2013. године предвиђена је обавеза доношења посебног закона којим би се по први пут уредила област жичара, с обзиром да жичаре представљају један врло комплексан систем са правно техничког и безбедносног аспекта а постоји и потреба усклађивања ове области са Директивом Европског парламента број 9 из 2000. године. Усвајањем овог Предлога закона и доношењем неопходних подзаконских аката ова обалст ће бити потпуно усклађена са поменутом директивом.

Како се нико није јавио за реч, председавајући је ставио Предлог закона о жичарама за транспорт лица, у начелу, на гласање. Предлог закона је усвојен једногласно.

**Тачка 2.**

Председавајући је отворио другу тачку Дневног реда - Предлог закона о уговорима о превозу у железничком саобраћају и дао реч М. Трифуновић која је навела да је постојећи закон донет пре двадесет година, а с обзиром на промењене околности у овој области, како код нас, тако и у земљама Европске уније, било је неопходно донети нови закон. Првенствено треба нагласити да су у међувремену промењена два системска закона у овој области – Закон о железници и Закон о безбедности и интероперабилности железнице и било је потребно ускладити ову област са њима, као и са Конвенцијом о превозу путника и робе у међународном саобраћају, Директивом Европске уније број 34 из 2012. године и Уредбом 1371 из 2007. године, што је учињено израдом овог Предлога закона.

Како се нико није јавио за реч, председник Одбора је ставио Предлог закона о уговорима о превозу у железничком саобраћају, у начелу, на гласање. Предлог закона је усвојен већином гласова.

На седници Одбора вођен је тонски запис.

 Седница је завршена у 10.15 часова.

СЕКРЕТАР ОДБОРА ПРЕДСЕДНИК ОДБОРА

Александар Ђорђевић Александар Сенић